Խոսքն առաջին հերթին շփման միջոց է: Երեխայի խոսքը խթանելու համար պետք է ակտիվ շփվել նրա հետ, խոսել: Իրականում սա պետք է անել անգամ հղիության ընթացքում: Երեխայի հետ պետք է խոսել, ցույց տալ նրան մեր զգացմունքները` արտահայտելով մեր ուրախությունն ու սերը, տխրությունն ու զայրույթը` բառերով եւ դիմախաղով: Հուզական արձագանքները երեխաներն ավելի հեշտ են ընկալում, քան ուղղակի խոսքը: